b'\n_START_ARTICLE_\nTeatras\n_START_PARAGRAPH_\nTeatras \xe2\x80\x93 (i\xc5\xa1 pranc. th\xc3\xa9\xc3\xa2tre; lot. theatrum; gr. th\xc3\xa9atron vieta, skirta parodymui; v. theasthai pasi\xc5\xbei\xc5\xabr\xc4\x97ti) menin\xc4\x97s i\xc5\xa1rai\xc5\xa1kos priemon\xc4\x97, i\xc5\xa1orinio ir vidinio pasaulio \xc4\xafvyki\xc5\xb3 atvaizdavimas scenoje, dalyvaujant artistams (aktoriams) bei publikai.\n_START_SECTION_\nAntika\n_START_PARAGRAPH_\nV am\xc5\xbeius laikomas dram\xc5\xb3 klest\xc4\x97jimo laikotarpis. \xc5\xbdymiausi tragedij\xc5\xb3 k\xc5\xabr\xc4\x97jai: Sofoklis, Aischilas, Euripidas.\n_START_SECTION_\nPjes\xc4\x97s vertinimas\n_START_PARAGRAPH_\nKomisija spr\xc4\x99sdavo, kas geriausiai pasirodydavo. J\xc4\x85 sudar\xc4\x97 de\xc5\xa1imt \xc5\xbemoni\xc5\xb3 \xe2\x80\x93 po vien\xc4\x85 i\xc5\xa1 kiekvienos apygardos. Vaidinimai vykdavo vis\xc4\x85 dien\xc4\x85. I\xc5\xa1 prad\xc5\xbei\xc5\xb3 scenoje vaidindavo 1 aktorius, po to j\xc5\xb3 daug\xc4\x97davo.\n_START_SECTION_\nR\xc5\xab\xc5\xa1ys\n_START_PARAGRAPH_\nI\xc5\xa1 prad\xc5\xbei\xc5\xb3 teatrai buvo tik choriniai. Teatras buvo ne pramoga, o \xc5\xa1ventas reikalas. \xc5\xa0itaip at\xc4\x97nie\xc4\x8diai pagerbdavo Dionis\xc4\x85. Giedant buvo pra\xc5\xa1oma diev\xc5\xb3 malon\xc4\x97s. V\xc4\x97liau \xc5\xa1alia choro atsirado ir aktori\xc5\xb3 teatrai._NEWLINE_Teatrai, vaidinimai vyko du kartus per metus, per Derlingumo ir vyno dievo Dioniso \xc5\xa1ventes, pietiniame Akropolio \xc5\xa1laite. Teatras talpino 30 000 \xc5\xbei\xc5\xabrov\xc5\xb3._NEWLINE_Epidauro amfiteatras \xe2\x80\x93 did\xc5\xbeiausias i\xc5\xa1lik\xc4\x99s antikinis teatras Graikijoje.\n_START_SECTION_\nStatiniai: senov\xc4\x97s rom\xc4\x97n\xc5\xb3 teatras\n_START_PARAGRAPH_\nRom\xc4\x97n\xc5\xb3 teatras (Kom Al Dekka) \xe2\x80\x93 gerai i\xc5\xa1silaik\xc4\x99s statinys su galerijomis, mozaikin\xc4\x97mis grindimis, marmurin\xc4\x97mis k\xc4\x97d\xc4\x97mis \xc5\xbei\xc5\xabrovams, kur tilpdavo iki 800 \xc5\xbemoni\xc5\xb3. Ptolom\xc4\x97j\xc5\xb3 laikais \xc4\x8dia buvo Pano parkas ir malonum\xc5\xb3 sodas. \xc4\xaera\xc5\xa1ai teigia, kad \xc5\xa1i vieta kartais b\xc5\xabdavo naudojama imtyni\xc5\xb3 konkursams. Teatr\xc4\x85 sudaro trylika balto marmuro, importuoto i\xc5\xa1 Europos, pusrutulio formos auk\xc5\xa1t\xc5\xb3. Jo kolonos padarytos i\xc5\xa1 \xc5\xbealio marmuro, \xc4\xafve\xc5\xbeto i\xc5\xa1 Azijos, ir raudono granito, importuoto i\xc5\xa1 Asuano. U\xc5\xbekulisiai abiejose scenos pus\xc4\x97se dekoruoti mozaikine danga. Einant nuo teatro \xc5\xbeemyn, galima pamatyti masyvias arkas ir akmenines sienas, rom\xc4\x97n\xc5\xb3 voni\xc5\xb3 m\xc5\xabr\xc4\x85 ir j\xc5\xb3 nam\xc5\xb3 liekanas.'